KRYŽIAUS KELYJE



***I STOTIS***

***VIEŠPATS JĖZUS NUTEISIAMAS MIRTI***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Kai kareiviai kalbėjo piktus žeminančius dalykus bei mušė tave, Jėzau, tu stovėjai tylus, žinodamas, kad nepadarei jokio nusikaltimo. Viešpatie, tu pasitikėjai Dievu ir atleidai jiems.

**Mūsų kelias link Jėzaus:**

Jėzau, norime mokytis iš tavęs. Kai kiti neteisingai elgiasi su mumis padėk neteisti, atleisti ir mylėti.

Pasigailėk mūsų, Viešpatie.

Pasigailėk mūsų.

***II STOTIS VIEŠPATS JĖZUS PAIMA NEŠTI KRYŽIŲ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Viešpatie, kai paėmei nešti sunkų kryžių ant skaudžiai nuplaktos nugaros, tu nesipriešinai ir nesiskundei, bet priėmei šią naštą, kaip Dievo valią.

**Mūsų kelias link Jėzaus**

Jėzau, kai susiduriame su išbandymais ir sunkumais mūsų gyvenime, padėk juos apkabinti, kaip tu apkabinai savo kryžių.

Įgalink mus, pasitikėti Dievo meilės jėga nugalėti nerimą, baimę, liūdesį, kai jie mus slegia.

Pasigailėk mūsų, Viešpatie.

Pasigailėk mūsų.

***III STOTIS***

***VIEŠPATS JĖZUS PARPUOLA PO KRYŽIUMI***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Kryžius nuvargino tave, nuo akmenų gėlė kojas. Kai skausmas pervėrė kiekvieną kūno dalelę, tu tikėjai, kad Dievas yra šalia.

**Mūsų kelias link Jėzaus**

Jėzau, kartais mes klystame ir tai mus skaudina. Suteik išminties suprasti, kad Dievas yra šalia mūsų tomis akimirkomis.

Pasigailėk mūsų, Viešpatie.

Pasigailėk mūsų.

***IV STOTIS***

***VIEŠPATS JĖZUS SUTINKA SAVO MOTINĄ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Marija prisiartino apimta liūdesio ir sielvarto. Jos buvimas ir mylintis žvilgsnis paguodė Tave.

**Mūsų kelias link Jėzaus**

Jėzau, padėk pastebėti meilę ir rūpestį mūsų tėvų veiduose, gerbti jų sprendimus, kuriuos priima mūsų labui.

Pasigailėk mūsų, Viešpatie.

Pasigailėk mūsų.

***V STOTIS***

***SIMONAS KIRĖNIETIS PADEDA VIEŠPAČIUI JĖZUI NEŠTI KRYŽIŲ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Kareiviai privertė Simoną nešti kryžių. Jėzau, tu padėkojai Simonui, kartu tęsėte šią kelionę, žinodami, kad blogiausia dar turi įvykti.

**Mūsų kelias link Jėzaus**

Viešpatie, kai mums nutinka netikėti dalykai, padėk priimti juos su ramybe, kurią Tu mums teiki. Įkvėpk mus padėti tiems, kam reikia pagalbos.

Pasigailėk mūsų, Viešpatie.

Pasigailėk mūsų.

***VI STOTIS***

***VERONIKA NUŠLUOSTO JĖZUI VEIDĄ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Veronika drąsiai artinosi prie Tavęs. Priėjusi ji švelniai nušluostė tau veidą švaria drobule. Atsidėkodamas Tu palikai savo veido atvaizdą drobulėje.

**Mano kelias link Jėzaus**

Jėzau, duok drąsos daryti gera kitiems, žodžiais ar darbais, kaip Veronikos pavyzdys moko.

Pasigailėk mūsų, Viešpatie.

Pasigailėk mūsų.

***VII STOTIS***

***VIEŠPATS JĖZUS PARPUOLA ANTRĄ KARTĄ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Kopimas stačia Golgotos kalva -labai sunkus. Tu suklupai ant kruvinų kelių, bet prisiminęs pažadą būti ištikimu Dievui, toliau nešei kryžių dėl kiekvieno iš mūsų.

**Mūsų kelias link Jėzaus**

Jėzau, kai norime pasiduoti, padėk prisiminti, ką Tu dėl mūsų padarei. Padėk mums laikytis duotų pažadų, nors tai ir nelengva.

Pasigailėk mūsų, Viešpatie.

Pasigailėk mūsų.

***VIII STOTIS***

***VIEŠPATS JĖZUS RAMINA VERKIANČIAS MOTERIS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Jėzau, kryžiaus kelyje sutikęs būrį moterų, jas paguodei, negalvodamas apie savo kančią ir prašei rūpintis šalia esančiais.

**Mūsų kelias link Jėzaus**

Viešpatie, lengviau galvoti apie save ypač, kai viskas klostosi ne taip, kaip norime. Padėk pastebėti ir kitų poreikius, ne tik savo. Kai bus liūdna, leisk patirti Tavo paguodą.

Pasigailėk mūsų, Viešpatie.

Pasigailėk mūsų.

***IX STOTIS***

***VIEŠPATS JĖZUS PARPUOLA TREČIĄ KARTĄ***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Jėzau, sunkus ir ilgas kelias vis labiau atėmė jėgas, tu ir vėl suklupai. Buvo labai sunku, bet ir vėl kėleisi, nes turėjai viską atlikti iki galo.

**Mūsų kelias link Jėzaus**

Dažnai mes pasirenkame nusidėti, o ne sekti Tavo išmokytu keliu. Viešpatie,padėk trokšti gyventi tiesoje ir malonėje.

Pasigailėk mūsų, Viešpatie.

Pasigailėk mūsų.

***X STOTIS***

***VIEŠPAČIUI JĖZUI NUPLĖŠIAMI DRABUŽIAI***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Kareiviai nuima paskutinį tavo turtą - drabužius. Jėzau, visko netekęs, tu pasikliovei Dievo artumu.

**Mūsų kelias link Jėzaus**

Viešpatie, padėk, išlikti stipriems, neatsilyginti tuo pačiu, kai sulauksime pažeminimo ar pajuokos.

Pasigailėk mūsų, Viešpatie.

Pasigailėk mūsų.

***XI STOTIS***

***VIEŠPATS JĖZUS KALAMAS PRIE KRYŽIAUS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Jėzau Tu prašai atleisti savo skriaudėjams, nors siaubingas skausmas perveria Tavo rankas ir kojas.

**Mūsų kelias link Jėzaus**

Atleidimo kelias sunkus, duok drąsos atleisti, net kai labai skaudu.

Pasigailėk mūsų, Viešpatie.

Pasigailėk mūsų.

***XII STOTIS VIEŠPATS JĖZUS MIRŠTA ANT KRYŽIAUS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Ant kryžiaus, sukaupęs paskutines jėgas, tu kreipeisi į Tėvą. Pavedęs save Tėvui, atidavei ir paskutinį atodūsį. Užgeso viltis mylinčių Tave veiduose.

**Mūsų kelias link Jėzaus**

Jėzau, tu atidavei savo gyvybę už mus. Vesk mus, kad galėtume nesavanaudiškai elgtis ir gyventi meilėje dėl Tavo aukos ant kryžiaus.

Pasigailėk mūsų, Viešpatie.

Pasigailėk mūsų.

***XIII STOTIS***

***VIEŠPATS JĖZUS NUIMAMAS NUO KRYŽIAUS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Mama Marija ir draugai nuėmė Tave nuo kryžiaus.Tavo kūnas be gyvybės, jame neliko skausmo ir kančios. Marija švelniai laikė Tave ant savo rankų.

**Mūsų kelias link Jėzaus**

Jėzau, Tavo draugai labai Tave mylėjo. Padėk, atlikti kuo daugiau meilės darbų, rūpintis tais, kurie serga ar miršta su švelnumu.

Pasigailėk mūsų, Viešpatie.

Pasigailėk mūsų.

***XIV STOTIS   
JĖZUS LAIDOJAMAS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Draugai suvyniojo Tavo kūną į drobulę, paguldė švelniai kape. Sunku buvo atsisveikinti.

**Mūsų kelias link Jėzaus**

Jėzau, ačiū, kad atvėrei mums amžinąjį gyvenimą ir padedi suprasti, kad Dievas visada mus myli ir mums atleidžia.

Pasigailėk mūsų, Viešpatie.

Pasigailėk mūsų.

***XV STOTIS JĖZAUS PRISIKĖLIMAS***

Garbiname Tave, Viešpatie Jėzau Kristau ir šloviname Tave,

kad šventuoju kryžiumi atpirkai pasaulį.

**Jėzaus kelias**

Jėzau, mokiniai išsigąsta pamatę Tave prisikėlusį. Tu juos ramini.Tavo perkeistas kūnas mums liudija, kad esame Dievo vaikai, pakviesti į amžinąjį gyvenimą.

**Mūsų kelias link Jėzaus**

Jėzau, padėk dėkoti Dievui už visa, ką galėjome padaryti gero kitiems, už visus žmones, kuriuos sutikome savo gyvenimo kelyje.

Pasigailėk mūsų, Viešpatie.

Pasigailėk mūsų.

Versta iš catecismangel.com

Giesmės:

Marija, ar žinai. Angelė Joknytė (youtube.com)

Per kryžiaus kraują. J. Serebrinskas (youtube.com).

Aš tikiu yra tik vienas Dievas. Giesmės.lt

LKB jaunimo ir vaikų šlovinimo giesmių albumas (youtube.com).<https://www.youtube.com/watch?v=nI6qLFa0mvw> Kryžiaus kelias mažiesiems.

<https://www.youtube.com/watch?v=WmtD1zTD7kE&t=163s> Kryžiaus kelias vaikams.